kardosdrur/scandi-wiki huggingface dataset:
Louis Agassiz

Jean Louis Rodolphe Agassiz (født 28. maj 1807, død 14. december 1873) kastede sig som den første ud i et videnskabeligt studie af de mange fiskefossiler man allerede på hans tid havde fundet rundt om i verden. Han modtog Wollastonmedaljen i 1836.

Bøger 
I et fembinds bogværk, der udkom fra 1833 til 1843 beskrev zoologer og geologer stort alle de fossiler der fandtes på europæiske museer og foreslog en klassificering af de uddøde arter. Hans arbejde kom til at danne grundlag for teorierne som overgangen fra fisk til pattedyr, men Agassiz troede ikke selv på nogen former for udvikling. han var til sin død en stor modstander af Darwins teorier

Afskyede Darwins teorier 
Han var til sin død en stor modstander af Darwins teorier.

Eksterne henvisninger 

Zoologer fra Schweiz
Geologer fra USA
Modtagere af Copleymedaljen
Modtagere af Wollastonmedaljen
Schweizere i 1800-tallet
Zoologer fra USA
Medlemmer af Royal Society of Edinburgh
Officiel Opposition (Storbritannien)

Hendes Majestæts Aldeles Loyale Opposition, eller den officielle opposition i Storbritanniens Underhus, ledes af oppositionslederen. Dette er normalt det parti, som opnåede den næststørste andel af pladserne i Underhuset ved et valg, da det parti, der opnåede den største andel, normalt danner Hendes Majestæts Regering. Siden maj 2010 har den officielle opposition været det socialistiske parti Labour. 

Storbritanniens politik
Gene Clark

Harold Eugene "Gene" Clark (17. november 1944 i Tipton, Missouri – 24. maj 1991) var en amerikansk sanger og sangskriver og et af de oprindelige medlemmer af folk rock gruppen The Byrds.

Gene Clark er bedst kendt som Byrds' betydeligste sangskriver mellem 1964 og 1966. Som soloartist skabte han en række indflydelsesrige albums inden for diverse genrer, men fik aldrig nogen stor kommerciel succes. Clark var en af de første rockmusikere til at eksperimentere med genrene psykedelisk rock, bluegrass og country rock.

Født i Tipton, Missouri, som tredje barn ud af tretten, begyndte Clark at spille guitar i en alder af ni år. Snart kunne han spille sange af Hank Williams, Elvis Presley og The Everly Brothers. 

Som ung mand spillede han i flere folk bands inden han flyttede til Los Angeles og mødte Roger McGuinn. I 1964 dannede de The Byrds. Gene Clark skrev eller bidrog til mange af Byrds' originale hits, herunder: "I'll Feel a Whole Lot Better", "Set You Free This Time", "Here Without You", "If You're Gone", "The World Turns All Around Her", "She Don't Care About Time" og "Eight Miles High".

Grundet beslutningen om at lade McGuinn synge lead vokal på de fleste af Byrds' covers af Bob Dylan – samt en kronisk flyskræk – forlod Clark bandet i 1966. I 1967 indspillede han sin første soloplade 'Gene Clark with the Gosdin Brothers', der blandede pop, folk og barok-psykedelisk rock. Af hans andre soloudgivelse kan især fremhæves 'White Light fra 1971 og 'No Other' fra 1974. 

Efter en kort genforening med Byrds dannede han Dillard & Clark med banjospilleren Doug Dillard. De udgav to country rock og  bluegrass inspirerede albums: 'The Fantastic Expedition of Dillard & Clark' og 'Through the Morning Through the Night'. Begge solgte dårligt, men er siden udråbt som klassikere inden for genren. 

Clark døde den 24 maj 1991 af et hjertestop. Han blev 46 år gammel. Clarks helbred var på det tidspunk i en dårlig forfatning, blandt andet på grund af et stort alkoholforbrug.  

 Diskografi 
 Gene Clark with the Gosdin Brothers (1967)
 The Fantastic Expedition of Dillard & Clark (1968) – med Doug Dillard
 Through the Morning Through the Nigh (1969) – med Doug Dillard
 White Light alias Gene Clark (1971)
 Roadmaster (1972)
 No Other (1974)
 Two Sides to Every Story (1977)
 McGuinn, Clark & Hillman (1978) – med Roger McGuinn og Chris Hillman
 City (1980) – med Roger McGuinn og Chris Hillman
 Firebyrd (1984)
 So Rebellious a Lover'' (1987) – med Carla Olson

Eksterne henvisninger 
 

Rockmusikere fra USA
Skyggekabinet (Storbritannien)

Efter parlamentarisk praksis i Storbritannien danner de ledende medlemmer af den officielle opposition et skyggekabinet. I modsætning til Danmark, hvor oppositionens ledende medlemmer har ordførerskaber, betyder skyggekabinettet, at skyggeministre udøver parlamentarisk kontrol med de tilsvarende embeder i regeringen. De udvikler alternativ politik og stiller regeringen til regnskab for dens handlinger. 

Ikke alle oppositionens ledere (frontbenchers) er medlemmer af skyggekabinettet, som har omkring 20 medlemmer.

Oppositionslederen (som kaldes "chefindpisker") og hans "whips" er de eneste medlemmer af skyggekabinettet, som modtager økonomisk godtgørelse ved siden af deres løn som parlamentarikere.

See also
 Storbritanniens officielle opposition
 Storbritanniens kabinet
 Hendes Majestæts Regering

Storbritanniens politik
Country rock

Country rock er en hybrid af genrene country og rock. Genren har sit udspring på den amerikanske vestkyst i slutningen af 1960'erne, hvor bands som Poco, The Byrds, The Flying Burrito Brothers og International Submarine Band begyndte at inkludere klassiske country elementer i deres musik. En af de første og mest indflydelsesrige country rock-plader er The Byrds' 'Sweetheart of the Rodeo' fra 1968. 

1960'ernes country rock har haft stor indflydelse på senere artister herunder The Band, Grateful Dead, Creedence Clearwater Revival, The Rolling Stones og George Harrisons solomateriale.

Musikgenrer
Domstole i Storbritannien

Storbritanniens består af tre adskilte jurisdiktioner, med hver sit eget retssystem, og domstolene i Storbritannien er derfor ikke samlet i én enkelt organisation. I stedet har England og Wales, Skotland og Nordirland hver deres egen domstolsorganisation. Dog er der fælles jurisdiktion indenfor områderne immigrationslovgivning og arbejdsmiljølovgivning.

Siden forfatningsreformen i 2005 har Storbritannien haft en højesteret, der fungerer som den sidste appelinstans for sager fra England og Wales og Nordirland, samt for civile sager fra Skotland.

For detaljeret information om de forskellige jurisdiktioner i Storbritannien, se:
 Domstole i England og Wales
 Domstole i Nordirland
 Domstole i Skotland

Se også
 Storbritanniens retssystemer
 Engelsk ret
 Nordirsk ret
 Skotsk ret

Storbritanniens retsvæsen
Rempingvin

Rempingvinen (Pygoscelis antarcticus) er en pingvinart, som lever på South Georgia og South Sandwich Islands, Antarktis, South Orkney Islands, Sydshetlandsøerne, Bouvetøen og Balleny.

Kilder 
 BirdLife International 2012. Pygoscelis antarcticus. IUCN Red List of Threatened Species. Version 2013.2.

Antarktis fugle
Det sydlige ishavs fugle
Pingviner
Domstole i England og Wales

Hendes Majestæts Domstole i England og Wales udgør de civile og strafferetlige domstole i retsområdet England og Wales. I deres arbejde anvender de engelsk ret og de er reguleret af regler, der fastsættes af det britiske parlament.

Storbritannien har ikke ét enkelt retssystem, men består af tre adskilte jurisdiktioner, hver med sit eget retssystem. Engelsk og Wales har et retssystem, Skotland et andet og Nordirland et tredje. Der er dog undtagelser til denne regel: For eksempel er immigrationslovgivningen den samme gennem hele kongeriget (dog ikke Nordirland).

Hendes Majestæts Domstolstjeneste, der er et agentur under Justitsministeriet, administrerer Appeldomstolen, Landsretten, Landsretten for Kriminelle Sager, Magistratsdomstolene og Byretterne. Den britiske højesteret omfatter hele Storbritannien og ikke blot England og Wales, og denne domstol er derfor ikke administreret af Hendes Majestæts Domstolstjeneste.

Se også 
 Domstole i Storbritannien
 Domstole i Nordirland
 Domstole i Skotland
 Retsområdet England og Wales
 Engelsk ret
 Nordirsk ret
 Skotsk ret

Eksterne Henvisninger 
 Hendes Majestæts Domstolstjenestes hjemmeside 

Storbritanniens retsvæsen
Domstole i Nordirland

Domstolene i Nordirland udgør de civile og strafferetlige domstole i det nordirske retsområde. De anvender nordirsk lovgivningen og er reguleret gennem regler, fastsat af Den Nordirske Forsamling.

Storbritannien har ikke ét enkelt retssystem, men består af tre adskilte jurisdiktioner, hver med sit eget retssystem. Engelsk og Wales har et retssystem, Skotland et andet og Nordirland et tredje. Der er dog undtagelser til denne regel: For eksempel er immigrationslovgivningen den samme gennem hele kongeriget (dog ikke Nordirland).

Nordirlands Domstols- og Tribunalservice, der er et agentur under det nordirske justitsministerium,, administrerer Appeldomstolen, Landsretten, Landsretten for Kriminelle Sager, Magistratsdomstolene og Byretterne. Den britiske højesteret omfatter hele Storbritannien og ikke blot Nordirland, og denne domstol er derfor ikke administreret af Nordirlands Domstols- og Tribunalservicen.

Se også
Domstole i Storbritannien
Domstole i England og Wales
Domstole i Skotland
Engelsk ret
Nordirsk ret
Skotsk ret

Eksterne Henvisninger 
 Nordirlands Domstols- og Tribunalservice 

Storbritanniens retsvæsen
Domstole i Skotland

Domstolene i Skotland udgør de civile, strafferetlige og heraldiske domstole i retsområdet Skotland. I deres arbejde anvender de skotsk ret og de er reguleret af regler, der fastsættes af Det Skotske Parlament.

Storbritannien har ikke ét enkelt retssystem, men består af tre adskilte jurisdiktioner, hver med sit eget retssystem. Engelsk og Wales har et retssystem, Skotland et andet og Nordirland et tredje. Der er dog undtagelser til denne regel: For eksempel er immigrationslovgivningen den samme gennem hele kongeriget (dog ikke Nordirland). Den britiske højesteret omfatter hele Storbritannien og hører både civile og strafferetlige sager i England og Wales samt Nordirland. I Skotland kan den britiske højesteret imidlertid kun høre civile sager.

Se også
Domstole i Storbritannien
Domstole i England og Wales
Domstole i Nordirland
Skotsk ret
Engelsk ret
Nordirsk ret

Eksterne henvisninger
Den Skotske Retstjenestes hjemmeside 

Storbritanniens retsvæsen
Pale Ale

Pale Ale er en overgæret, gylden øl med middel maltsødme, lav til middel frugtighed og middel bitterhed. Navnet har sin oprindelse i Storbritannien, hvor det også har vært brugt om øltyper som Bitter og Porter.

I Belgien kaldes denne øl Blonde, der som oftest har en endnu mere frugtig karakter end en britisk Pale Ale.

Pale Ale til mad passer blandt andet til:
 Rød fisk, som laks og ørred
 Kylling
 Svinekød
 Vegetarmad
 Omelet
 Ost
 Supper

Serveringstemperatur: 4 – 8 °C.

Se også 
 India Pale Ale

Øltyper
Roger McGuinn

James Roger McGuinn (kendt som Roger McGuinn, tidligere som Jim McGuinn, født James Joseph McGuinn III, den 13 juli 1942) er en amerikansk sanger, sangskriver og guitarrist. Han er mest kendt for at være forsanger og lead guitarrist for folk rock bandet The Byrds, som han var med til at danne i Los Angeles i 1964. 

McGuinn var Byrds' eneste gennemgående medlem fra dets grundlæggelse til dets opløsning. Et af bandets særlige kendetegn var McGuinns tolvstrengede Rickenbacker guitar, der frembragte en karakteristisk klingende lyd. 

Efter bruddet med Byrds udgav han flere soloalbums samt et par albums i samarbejde Gene Clark og/eller Chris Hillman.

Eksterne henvisninger 

Rockmusikere fra USA
Statsforvaltningen (Storbritannien)

I Storbritannien er Hendes Mejestæts Statsforvaltning (Her Majesty's Home Civil Service) det permanente bureaukrati, der er ansat af kronen, og som har til opgave at understøtte Hendes Majestæts regering, der består af et kabinet valgt af premierministeren, såvel som de decentrale administrationer i Wales og Skotland.

Eksterne Henvisninger
Statsforvaltningens hjemmeside

Storbritanniens retsvæsen
Chris Hillman

Christopher Hillman (født 4. december 1944 i Los Angeles, Californien) er en amerikansk musiker og sangskriver. Han var et af de fem oprindelige medlemmer af folk rock gruppen The Byrds sammen med Roger McGuinn, Gene Clark, David Crosby, og Michael Clarke.

Chris Hillman var gennem sit arbejde i The Byrds og The Flying Burrito Brothers – som han stiftede med Gram Parsons – en af drivkræfterne bag udviklingen af country rocken i slutningen af 1960'erne. Senere blev han medlem af Stephen Stills' band Manassas, hvor han blev til 1973. Efterfølgende var han med til at grundlægge countrygruppen The Desert Rose Band.

Diskografi

The Byrds 

 Mr. Tambourine Man (1965) Columbia
 Turn! Turn! Turn! (1965) Columbia
 Fifth Dimension (1966) Columbia
 Younger Than Yesterday (1967) Columbia
 The Notorious Byrd Brothers (1968) Columbia
 Sweetheart of the Rodeo (1968) Columbia
 Byrds (1973) Asylum

The Flying Burrito Brothers 

 The Gilded Palace of Sin (1969) A&M
 Burrito Deluxe (1970) A&M
 The Flying Burrito Brothers (1971) A&M
 Last of the Red Hot Burritos (1972) A&M
 Close Up the Honky Tonks (1974) A&M
 Honky Tonk Heaven (1974) Ariola
 Sleepless Nights (1976) A&M
 Farther Along (1988) A&M
 Dim Lights, Thick Smoke, and Loud, Loud Music (1987) Edsel
 Out of the Blue (1996) A&M

Manassas 

 Manassas (1972) Atlantic
 Down the Road (1973) Atlantic
 Pieces (2009) Rhino

Eksterne henvisninger 

 

Rockmusikere fra USA
Countrymusikere
Personer fra Los Angeles
Agenturer (Storbritannien)

I Storbritannien er et regeringsagenturer en del af et departement, men behandles ledelsesmæssigt og økonomisk uafhængigt deraf. Agenturerne er dog en del af centraladministrationen og nyder derfor ikke samme faktisk uafhængighed, som ikke-ministerielle departementer og ikke-departementale offentlige enheder (eller ”Quango’er”), der er undtaget for ministeriel kontrol.

Storbritanniens regeringsagenturer
Cho Kyu-hyun

Cho Kyu-hyun (født 3. februar 1988) er en sydkoreansk sanger og det yngste medlem af boybandet Super Junior. Han var den sidste der blev medlem af gruppen, og er set som en af de fire ledende vokalister.

Musikere fra Sydkorea
QUANGO

Quango, eller QUANGO, er et akronym for quasi-autonomous non-governmental organisation, som for det meste bruges i Storbritannien, Irland, Australien og andre engelsktalende lande, hvor man benytter en samlende betegnelse for at beskrive en statslig enhed, der arbejder efter armslængdeprincippet i forhold til et ministerium eller en regering.

Politisk terminologi
Finansministeriet (Storbritannien)

Storbritanniens finansministerium (His Majesty's Treasury) er et ministerielt departement, der har ansvaret for at udvikle og udføre den britiske regerings finanspolitik og økonomiske politik. Finansministeriet administrerer også COINS-databasen, der indeholder en detaljeret liste over samtlige departementers udgifter.

Premierministeren er First Lord of the Treasury. Dermed er han den formelle leder af finansministeriet. Finansministeren er den daglige leder. Han har titlerne Chancellor of the Exchequer og Second Lord of the Treasury.

Se også 
 Departementer i Storbritannien

Eksterne henvisninger 
HM Treasury 

Ministerielle departementer i Storbritannien
Britiske myndigheder
Finansministerier
Harvest (Neil Young-album)

Harvest var fjerde soloudspil fra Neil Young, udsendt i februar 1972 af Reprise Records. London Symphony Orchestra bidrog på to numre, mens David Crosby, Graham Nash, Linda Ronstadt, Stephen Stills og James Taylor bidrog med backing vokaler. Den toppede Billboard hitliste i to uger og gav to hits: "Old Man", der toppede som nummer 31 og "Heart of Gold" – Neil Youngs mest succesfulde sang til dato – der toppede som nummer 1. 

Harvest var det bedst sælgende album i USA i 1972.

Numre

Side et 
 "Out on the Weekend" – 4:34
 "Harvest" – 3:11
 "A Man Needs a Maid" – 4:05
 "Heart of Gold" – 3:07
 "Are You Ready for the Country?" – 3:23

Side to 
 "Old Man" – 3:24
 "There's a World" – 2:59
 "Alabama" – 4:02
 "The Needle and the Damage Done" – 2:03
 "Words (Between the Lines of Age)" – 6:40

Album fra 1972
Neil Young-album
BBC Worldwide

BBC Worldwide er den kommercielle del af Storbritanniens statsejede public service kanal BBC. Kanalen ejer dels kanaler under eget brand som BBC Ent. m.fl. samt dele af kanaler som Animal Planet.

Worldwide
Nationalforsamlingen (Wales)

Den Walisiske Nationalforsamling (National Assembly for Wales eller Cynulliad Cenedlaethol Cymru) er en decentraliseret forsamling med beføjelse til at vedtage love for Wales. Forsamlingen består af 60 medlemmer, som vælges hvert fjerde år efter det såkaldte additional member system, hvorved 40 medlemmer kommer til at repræsentere geografiske valgkredse efter simpelt flertal, mens de resterende 20 repræsenterer fem valgregioner og er valgt ved den d’Hondtske metode.

Forsamlingen er fra 1998 og oprettet som led i den britiske decentraliseringsproces. Efter en folkeafstemning i 1997 vedtog det britiske parlament Government of Wales Act 1998, der overførte en række beføjelser fra Ministeriet for Wales til den nye forsamling. Forsamlingen havde i modsætning til det skotske parlament ikke ret til at fremsætte forslag til primær lovgivning, men med vedtagelse af Government of Wales Act 2006 har forsamlingen nu fået lov til at vedtage en form for lovgivning, forsamlingsinstrumenter. Forsamlingsinstrumenter kan underkendes ved veto fra Ministeren for Wales eller af det britiske parlament.

Se også 
 Politik i Wales
 Den walisiske regering

Eksterne Henvisninger 
 National Assembly for Wales (forsamlingens hjemmeside)

Nationalforsamling
Storbritanniens politik
Parlamenter
Cardiff
Regering (Wales)

Den walisiske regering (The Welsh Government eller Llywodraeth Cymru) er den udøvende myndighed i det walisiske selvstyre.

Regeringen var oprindeligt en del af den walisiske nationalforsamling og bestod fra 1999 til 2007 af førsteministeren og dennes kabinet. Efter vedtagelsen af Government of Wales Act 2006 blev regeringen i maj 2007 formelt adskilt fra den lovgivende magt (Den Walisiske Nationalforsamling). Regeringen har til opgave at udforme sekundær regulering indenfor de områder, hvorover nationalforsamlingen har fået overført beføjelser som led i den britiske decentraliseringsproces. I praksis er der stor sammenhørighed imellem den sekundære regulering, der iværksættes i Wales, og den der iværksættes i England.

Rhodri Morgan modtog den 25. maj 2007 forsamlingens nomination til posten som førsteminister, og han modtog dagen efter dronningens bekræftelse.

Se også 
 Politik i Wales
 Den walisiske nationalforsamling

Eksterne Henvisninger 
 Regeringens hjemmeside 

Wales
Storbritanniens politik
Wales
Joshua Kirby

John Joshua Kirby (født 1716 i Parham, død 20. juni 1774 i Kew) var en engelsk maler og tegner. Han var søn af John Kirby, far til Sarah Trimmer og William Kirby.

Hans ven og lærer Thomas Gainsborough gav ham interessen for landskabskunsten. Han kastede sig snart over perspektivlæren og udgav en håndbog om emnet i 1754. Han blev en anset tegnelærer (den senere kong Georg III var således hans elev og velynder) og udstillede forskellige prospekter fra Richmond Park, som Woollett stak; han raderede også (prospekter fra Suffolk 1748).

Kilder

Eksterne henvisninger 

 Portræt i Victoria and Albert Museum

Malere fra England
Briter i 1700-tallet
Højesteret (flertydig)

Ved en højesteret forstås normalt et retssystems øverste domstol og sidste appelinstans.

 Højesteret – Danmarks højesteret
 Højesteret (Norge) – Norges højesteret
 Højesteret (Storbritannien) – Storbritanniens højesteret
 Højesteret (Tyskland) – Tysklands højesteret
 Højesteret (USA) – USA's højesteret
 Højesteret (Island) – Islands højesteret
 Højesteret (Thailand) – Thailands højesteret
 Högsta domstolen – Sveriges højesteret
Harvest

Harvest (engelsk for "høst") har flere betydninger:

 Albummer
 Harvest (Naglfar-album) – et album af Naglfar
 Harvest (Neil Young-album) – album af Neil Young
 "Harvest" - titelnummeret på Neil Youngs album Harvest
 Harvest Moon (Neil Young-album) - album af Neil Young
 "Harvest Moon" - titelnummeret på Neil Youngs album Harvest Moon
 Harvest (Ste van Holm-album) – album af Ste van Holm

 Andet
 Harvest Records - et pladeselskab
Alex Uth

Alex Uth (født 19. juni 1970, død 22. juni 2019) var en dansk forfatter og udvikler af rollespil.

I 2007 debuterede hun med fantasyromanen Marskens Hemmelighed, udgivet af forlaget Phabel. Opfølgeren, Marskens Konge, blev udgivet i 2010 af People's Press jr. Hun skrev siden sms-novellen Inkasso (SMSPress) og Magtens Spor i du-er-selv-helten-genren, udgivet af Kongernes Jelling, Nationalmuseet, Museet på Koldinghus og Østfyns Museer/Nyborg Slot, 2013.

De Unge Drager 
Alex Uth fik sin debut som en del af talentudviklingsprogrammet De Unge Drager, som blev iværksat af Phabel (nu People'sPress Jr.), med Lene Kaaberbøl som mentor. De to øvrige debutantforfattere var Agnete Friis og Anders Villy Ehrenreich Eriksen.

Referencer

Eksterne henvisninger 

Fantasyforfattere fra Danmark
Dansksprogede forfattere fra Danmark
Alain Roche

Alain Roche (født 14. oktober 1967 i Brive-la-Gaillarde, Frankrig) er en fransk tidligere fodboldspiller, der primært spillede som forsvarsspiller. Han var på klubplan tilknyttet Girondins Bordeaux, Olympique Marseille, Auxerre og Paris SG i hjemlandet, ligesom han havde et ophold hos spanske Valencia CF. Han var med til at blive fransk mester med både Bordeaux, Marseille og Paris SG, og med sidstnævnte triumferede han også i Pokalvindernes Europa Cup i 1996.

Roche blev desuden noteret for 25 kampe og én scoring for Frankrigs landshold. Han deltog ved EM i 1996 i England, hvor franskmændende nåede semifinalerne.

Titler 

Ligue 1
 1987 med Girondins Bordeaux
 1990 med Olympique Marseille
 1994 med Paris Saint-Germain

Coupe de France
 1986 og 1987 med Girondins Bordeaux
 1993, 1995 og 1998 med Paris Saint-Germain

Coupe de la Ligue
 1995 og 1998 med Paris Saint-Germain

Copa del Rey
 1999 med Valencia CF

Pokalvindernes Europa Cup
 1996 med Paris Saint-Germain

Eksterne henvisninger 
 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Olympique Marseille
Fodboldspillere fra AJ Auxerre
Fodboldspillere fra Paris Saint-Germain
Fodboldspillere fra Valencia CF
Deltagere ved det europæiske mesterskab i fodbold 1996
Corentin Martins

Corentin Martins (født 11. juli 1969 i Brest, Frankrig) er en fransk tidligere fodboldspiller, der primært spillede som midtbanespiller. Han var på klubplan tilknyttet Stade Brest, Auxerre, Strasbourg, Girondins Bordeaux og Clermont Foot, i hjemlandet, samt spanske Deportivo La Coruña. Længst tid tilbragte han hos Strasbourg, hvor han i en periode også var anfører.

Med Auxerre blev Martins fransk mester i 1996, og han vandt med både Auxerre og Strasborg pokalturneringen Coupe de France.

Martins blev desuden noteret for 14 kampe og én scoring for Frankrigs landshold. Han deltog ved EM i 1996 i England, hvor franskmændende nåede semifinalerne.

Titler 

Ligue 1
 1996 med AJ Auxerre

Coupe de France
 1994 og 1996 med AJ Auxerre
 2001 med RC Strasbourg

Eksterne henvisninger 
 

Fodboldspillere fra Frankrig
Fodboldspillere fra Stade Brest 29
Fodboldspillere fra AJ Auxerre
Fodboldspillere fra Deportivo La Coruña
Fodboldspillere fra RC Strasbourg
Fodboldspillere fra Girondins Bordeaux
Fodboldspillere fra Clermont Foot
Deltagere ved det europæiske mesterskab i fodbold 1996